മലയാളത്തിലെ ആദ്യകവിതാ ബ്ലോഗായ അച്ചടിമലയാളം നാടുകടത്തിയ കവിതകളുടെ ഉടമയാണു കുഴൂർ വിത്സൺ. കവിതാസംബന്ധിയായ പ്രവർത്തനങ്ങളുടെ പേരിൽ 2016 ൽ കേരള സംസ്ഥാന യുവജന കമ്മീഷൻ യൂത്ത് ഐക്കൺ അവാർഡിനു തെരഞ്ഞെടുത്തു. .അറേബ്യൻ സാഹിത്യ പുരസ്ക്കാരം, എൻഎം വിയ്യോത്ത് കവിതാ അവാർഡ് എന്നിവ ലഭിച്ചിട്ടുണ്ട്. 2012-ലെ മികച്ച 10 പുസ്തകങ്ങളിൽ ഒന്നായി ഇന്ത്യാ ടുഡേ , ഡിസി ബുക്സ് പ്രസിദ്ധികരിച്ച കുഴൂർ വിത്സന്റെ കവിതകളെ തെരഞ്ഞെടുത്തു. ദുബായ് പോയറ്റിക് ഹാർട്ട് 2017] ഏഴാമത് എഡിഷനിൽ ഇന്ത്യയെ പ്രതിനിധീകരിച്ചു. 2008 ലെ മികച്ച വാർത്താ അവതാരകനുള്ള സഹ്യദയ പടിയത്ത് അവാർഡും ലഭിച്ചു.ദ ന്യൂ ഇന്ത്യൻ എക്സ്പ്രസ്സ് അവരുടെ റിപ്പോർട്ടിൽ മലയാളത്തിലെ ഒരു പ്രമുഖ പോഡ്കാസ്റ്ററായി വിൽസണെ പറയുകയുണ്ടായി


അവലംബം
പുരസ്ക്കാരങ്ങൾ
ജീവിതരേഖ
സാഹിത്യം